**OBRAZLOŽENJE IZVJEŠTAJA O IZVRŠENJU FINANCIJSKOG PLANA ZA RAZDOBLJE OD 01.LIPNJA DO 30.LIPNJA 2022.GODINE**

Obveza izrade i usvajanja polugodišnjih izvještaja o izvršenju financijskog plana proračunskog korisnika propisana je člancima 81. do 86. novog Zakona o proračunu ( Narodne novine br.144/2021) koji je stupio na snagu 01.siječnja 2022. godine.

Prema čl.81.st.1. ZOP-a, polugodišnji izvještaj o izvršenju financijskog plana proračunskog korisnika sadrži :

1. OPĆI DIO ( sažetak Računa prihoda i rashoda i računa financiranja, račun prihoda i rashoda i Račun financiranja, preneseni višak ili preneseni manjak prihoda nad rashodima)
2. **POSEBNI DIO ( Izvršenje rashoda i izdataka iskazanih po izvorima financiranja i ekonomskoj** klasifikaciji, raspoređenih u programe koji se sastoje od aktivnosti i projekata
3. OBRAZLOŽENJE
4. POSEBNI IZVJEŠTAJI

OBRAZLOŽENJE PRIHODA

Prihodi poslovanja su veći, odstupaju 27,7 % u odnosu na izvještajno razdoblje prethodne godine. Prihodi poslovanja se najvećim dijelom realiziraju od Osnivača, Općine Okrug. Razlog povećanja prihoda su povećana potraživanja Dječjeg vrtića „KADUJICA“. U izvještajnom razdoblju prethodne godine u siječnju nije bilo potraživanja za plaću za 12/2020 jer je vrtić počeo s radom 01.01.2021.

U odnosu na planirana sredstva , realizacija je 40 %. S obzirom da će u drugom polugodištu iznos za plaće biti nešto veći ( povećanje osnovice i povećanje broja radnika) te će se i materijalni troškovi povećati (energija, hrana) očekuje se povećanje, odnosno realizacija plana u potpunosti.

Kroz 2021. godinu , upisom djeteta koje ne ostvaruje pravo besplatnog upisa prema Pravilniku o upisima , vrtić realizira i jedan manji dio prihoda od pruženih usluga (17.460,00). U prijedlogu II. Izmjena financijskog plana prihodi od pruženih usluga se odnose na Izvor financiranja br.3. kao Vlastiti prihodi za posebne namjene iz kojih se, prema Pravilniku o vlastitim prihodima, smiju financirati isključivo materijalni rashodi ( Rashodi za materijal i energiju i rashodi za usluge).

OBRAZLOŽENJE RASHODA

Rashodi poslovanja su veći, odstupaju 24 % u odnosu na izvještajno razdoblje prethodne godine.

Razlog povećanja je kao što je već navedeno trošak bruto plaće i ostalih troškova zaposlenih za 12/2021 koja se obračunala u siječnju 2022. godine.

Materijalni rashodi su povećani za 9 % u odnosu na izvještajno razdoblje prethodne godine. Razlog je povećanje cijena na tržištu roba i usluga.

Rashodi za nabavu dugotrajne imovine vrtića su uvećani za 62% u odnosu na izvještajno razdoblje prethodne godine. Razlog tome je nabava uredskih ormara i informatičke opreme koji su bili neophodni za nesmetano odvijanje rada vrtića.

Ukupni rashodi u odnosu na planirano su zastupljeni 40% iako se u sljedećem polugodištu očekuju nešto veći izdaci, pogotovo za materijalne rashode, uslijed daljnjeg povećanja cijena na tržištu.

Dio rashoda nije uopće bio zastupljen u prvom polugodištu ( radna odjeća i obuća, materijal i dijelovi za tekuće i investicijsko održavanje ) te će se realizirati u drugom polugodištu.

U prijedlogu drugih izmjena financijskog plana Dječjeg vrtića „KADUJICA“ za 2022. godinu, vlastiti prihodi i pomoći se unose u računovodstveni prikaz kao izvor financiranja rashoda vrtića. Izmjene su Osnivaču-Općini Okrug, na usvajanje poslane 23.06.2022. godine. ,stoga je u Izvještaju o izvršenju financijskog plana za razdoblje od 01.01.-do 01.06.2022.naveden jedini i isključivi izvor prihoda : Opći prihodi od Osnivača (Općina Okrug).

Primarni cilj Vrtića je zadovoljstvo korisnika usluga , kvalitetan predškolski odgoj djece uz optimalizaciju pruženih usluga s obzirom na otežane i nesigurne uvjete na tržištu robe i usluga.